
Na podlagi prvega odstavka 98. člena Zakona o znanstvenoraziskovalni in inovacijski dejavnosti (Uradni list RS, št. 186/21) in v skladu s 6. členom Zakona o javnih agencijah (Uradni list RS, 
št. 52/02, 51/04 – EZ-A in 33/11 – ZEKom-C) je Vlada Republike Slovenije sprejela
SKLEP 
o spremembah Sklepa o ustanovitvi Javne agencije za raziskovalno dejavnost Republike Slovenije
1. člen
V Sklepu o ustanovitvi Javne agencije za raziskovalno dejavnost Republike Slovenije (Uradni list RS, št. 103/22) se 1. člen spremeni tako, da se glasi:

»1. člen

(vsebina)

(1) Javna agencija za raziskovalno dejavnost Republike Slovenije (v nadaljnjem besedilu: agencija) je bila ustanovljena s Sklepom o ustanovitvi Javne agencije za raziskovalno dejavnost Republike Slovenije (Uradni list RS, št. 123/03 in 105/10).
(2) S tem sklepom se ustanovitveni akt agencije iz prejšnjega odstavka nadomesti z novim zaradi uskladitve z Zakonom o znanstvenoraziskovalni in inovacijski dejavnosti (Uradni list RS, št. 186/21; v nadaljnjem besedilu: Zakon o znanstvenoraziskovalni in inovacijski dejavnosti) in drugimi predpisi.«.
2. člen

V 2. členu se v drugem odstavku črta besedilo »(Uradni list RS, št. 186/21; v nadaljnjem besedilu: Zakon o znanstvenoraziskovalni in inovacijski dejavnosti)«.

3. člen

41. člen se spremeni tako, da se glasi:

»41. člen 
(nadaljevanje dela agencije) 
»Agencija iz 1. člena tega sklepa nadaljuje opravljanje svojih dejavnosti v skladu s tem sklepom in upravlja stvarno premoženje, ki ji ga je zagotovil ustanovitelj, ter upravlja finančna sredstva v skladu s tem sklepom in Zakonom o znanstvenoraziskovalni in inovacijski dejavnosti.«.
KONČNA DOLOČBA

4. člen
(začetek veljavnosti)
Ta sklep začne veljati naslednji dan po objavi v Uradnem listu Republike Slovenije. 

